

**G Y M N Á Z  I U  M P Ú C H O V**

**Ul. 1. mája 905, 020 15 PÚCHOV**

S M E R N I  C A

|  |
| --- |
| **Etický kódex dištančného vyučovania Gymnázia Púchov** |

Vypracoval: Mgr. Lucia Medňanská

Platnosť od: **12.novembra 2020**

****Etický kódex bol prerokovaný formou online dotazníka pre pedagógov v dňoch 9.-11.11.2020.

****

****

****

Žiackou školskou radou 21.9.2012.

E

Etický kódex bol spracovaný v rámci projektu Pomáhajúce profesie v edukácii detí a žiakov

**Etický kódex bol spracovaný v rámci projektu Pomáhajúce profesie v edukácii detí a žiakov.**

***„Tento projekt sa realizuje vďaka***  
***podpore z Európskeho sociálneho fondu a Európskeho fondu regionálneho rozvoja v rámci***  
***Operačného programu Ľudské zdroje“***

Rozdeľovník: zverejnenie na EduPage

|  |  |  |  |
| --- | --- | --- | --- |
| funkcia | podpis | funkcia | podpis |
| zástupca VV | x | výchovný poradca | x |
| zástupca TEČ | x | prevencia | x |
| zborovňa | x | odborová organizácia | x |
| ekonomický úsek | x | Triedni učitelia | x |
| PK 10x | S | A | C |
| N | M | B | F |
| I | T | H |  |
| Žiacka šk. rada | x | Rodičia a žiaci | x |

**A. Zdôvodnenie smernice**

Smernica nadväzuje na Školský poriadok Gymnázia Púchov pre žiakov školy a ich rodičov a zákonných zástupcov. Smernica upravuje správanie žiakov v čase mimoriadnej situácie v SR keď sa vyučovanie realizuje dištančnou formou.

**B. Vymedzenie dotknutých osôb**

Smernica je záväzná pre všetkých zamestnancov, žiakov a rodičov a ich právnych zástupcov žiakov Gymnázia Púchov. Za vydanie a aktualizáciu je zodpovedný riaditeľ školy.

**C. Obsah**

Čl. 1. Zdôvodnenie smernice 2

Čl. 2. Práva a povinnosti žiakov, učiteľov a nepedagogických zamestnancov 2

Čl. 3. Etické pravidlá online vyučovania 3

Čl. 4. Posolstvo 4

Čl. 5 Záver 4

**Etický kódex dištančného vyučovania Gymnázia Púchov**

1. **Zdôvodnenie smernice**

„Každý žiak má právo na svoje vzdelávanie a výchovu počas vyučovacích hodín v plnom rozsahu danom rozvrhom hodín. Vzdelanie má smerovať k plnému rozvoju ľudskej osobnosti, k rozvoju poznania, myslenia a tvorivosti, k rozvoju morálnych hodnôt človeka, k získaniu kľúčových životných zručností, k fyzickému a duševnému zdraviu. Ďalej k posilneniu úcty k ľudským právam a k základným slobodám. Každý žiak je sám zodpovedný za svoju činnosť vo vyučovacom procese, ako aj za to, že svojím správaním a konaním neznemožňuje ostatným spolužiakom získať nové vedomosti a zodpovedne sa učiť. Má právo na kvalitnú výuku v jednotlivých predmetoch, vysloviť svoj názor a klásť otázky k preberanej téme a na zdôvodnenie klasifikácie a analýzu chýb v písomných a grafických prácach“ (Školský poriadok Gymnázium Púchov, str. 3).

Na základe pokynov Ministra školstva od dňa 12.10.2020 a následne od 26.10.2020 všetci žiaci našej školy prešli na dištančné vzdelávanie. Dištančné vyučovanie prebieha podľa rozvrhu, pričom približne 50 % hodín je formou on-line vyučovania prostredníctvom oficiálneho školského informačného systému EduPage a približne 50 % je v prostredí ZOOM. Na základe týchto nariadení naša škola prijíma do platnosti nové pravidlá online vyučovania. Etický kódex dištančného vyučovania Gymnázia Púchov nenahrádza platné dokumenty, ale dopĺňa ich.

1. **Práva a povinnosti žiakov, učiteľov a nepedagogických zamestnancov:**
2. **Rozvrh hodín online** vyučovania (cez ZOOM, zadávanie úloh/testov/projektov v EduPage) je zverejnený na webovej stránke školy.
3. Všetky druhy online vyučovania sú pre žiakov **povinné.** Neúčasť bude riadne zaznamenaná v elektronickej triednej knihe ako **absencia** žiaka. **Žiak** musí byť prihlásený pod vlastným celým menom, byť prítomný na celej online hodine. Počas vyučovania cez ZOOM je žiak povinný komunikovať s učiteľom obrazom aj zvukom, tzn. žiak musí mať **funkčnú kameru aj mikrofón**. (Ak má žiak problémy s technikou, podľa pokynu p. riaditeľa zo dňa 26.10.2020, má daný problém nahlásiť triednemu učiteľovi.) Ak po vyzvaní učiteľom žiak neodpovie a nezapne si kameru, nepotvrdí účasť na vyučovaní, bude považovaný za neprítomného, tzn. učiteľ zapíše jeho absenciu. Ospravedlnenie absencie zostáva podľa školského poriadku.
4. **Učiteľ** zadáva úlohy/pracovné listy/projekty/písomky pomocou platformy EduPage podľa rozvrhu s **uvedeným termínom** splnenia úlohy/pracovného listu/projektu/písomky. Učiteľ poskytne žiakom spätnú väzbu podľa individuálne dohodnutých pravidiel.
5. **Žiak** môže požiadať o individuálnu konzultáciu s učiteľom, s pedagogickými asistentkami, /so školskou psychologičkou, alebo so špeciálnou pedagogičkou prostredníctvom Edupage (podľa dohody). Učiteľ a asistent, psychológ a špeciálny pedagóg môžu navrhnúť žiakovi individuálnu online hodinu.
6. **Rodič** môže požiadať **vedenie školy**, **učiteľov, asistentov, špeciálnu pedagogičku, školskú psychologičku** o konzultáciu alebo osobné stretnutie telefonicky, online, osobne (ak to aktuálne hygienické predpisy dovoľujú).
7. **Etické pravidlá online vyučovania:**
8. Žiak sa má správať v **súlade so školským poriadkom Gymnázia Púchov** (viď str. 4-5, do pozornosti dávame odstavec č. 2 body j) až q) ) a v súlade so slušným správaním.
9. Na základe uvedených bodov v školskom poriadku, upozorňujeme, že:
   1. Je **zakázané** natáčať videozáznamy, nahrávať zvukové záznamy, robiť fotografie, printscreeny, shreenshoty a iné záznamy z online vyučovania s cieľom iným ako vzdelávanie žiaka.
   2. Je **zakázané** šíriť prístupy na online vyučovanie (pozvánka na ZOOM a pod.), ale aj nelegálne získavať, zneužívať a šíriť prístupové heslá a adresy druhých osôb, informácie, osobné údaje osôb, študijné materiály, písomky, testy, vypracované zadané úlohy, písomky, projekty atď.
   3. Je **zakázané** a **trestné** prejavovať násilie voči druhým osobám, šikanovanie, kyberšikanovanie, rasizmus, šírenie pornografie, propagácia fašizmu a komunizmu a iných hnutí potláčajúcich základné ľudské práva a slobody.
10. Učiteľ má právo po 5 minútach po začiatku online hodiny danú online hodinu „**uzamknúť**“. Žiak je preto povinný upozorniť učiteľa pri meškaní vopred, ak je to možné. V prípade neočakávaného meškania má žiak možnosť požiadať o dodatočný prístup na hodinu pomocou správy učiteľovi prípadne spolužiakovi, ktorý ohlási učiteľovi jeho žiadosť.
11. Pri nedodržiavaní týchto pravidiel žiak bude znášať **dôsledky**. Dôsledky sú v závislosti od porušenia konkrétneho pravidla (podľa školského poriadku). Upozorňujeme žiakov, že kyberšikanu možno zahrnúť pod iné trestné činy, ktorých vyšetrovanie spadá pod kompetencie Polície Slovenskej republiky. Naviac upozorňujeme, že v období mimoriadnej situácie v štáte sú postihy previnilcov sprísnené.
12. **Posolstvo**

Naša škola Gymnázium Púchov **NETOLERUJE** kyberšikanu, šikanu!

Online vyučovaním sa učitelia snažia nahradiť prezenčné vyučovanie v škole tak, aby STRATY na vedomostiach, zručnostiach a teda **NA VZDELANÍ** **žiakov** zmiernili.

**Pomáhajte** spolužiakom, učiteľom, rodičom, starým rodičom atď. Potrebujeme Vašu spolupatričnosť.

Starajte sa o svoje **fyzické** a **psychické** **zdravie**.

Využite svoj voľný čas na zdokonaľovanie svojich **zručností**, **vedomostí** a **tvorte**.

1. **Záver**

Smernica nadobúda platnosť a účinnosť dňom 12.11.2020.

V Púchove 12.11.2020

Spracovala: Mgr. Lucia Medňanská

PaedDr. Miroslav Kubičár, riaditeľ školy